Y GWASANAETH IECHYD GWLADOL, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) (Diwygio) (Rhif 2) 2006 a deuant i rym ar 1 Awst 2006. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn ystyr “y prif Reoliadau” (“ the principal Regulations ”) yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) 2001 . Diwygio rheoliad 2 o'r prif Reoliadau 2 Yn rheoliad 2 o'r prif Reoliadau (dehongli)— a yn y man priodol yn nhrefn yr wyddor mewnosoder— mae i “cerdyn hawl” (“ entitlement card ”) yr ystyr a roddir iddo gan reoliad 9A(1); ; b yn y man priodol yn nhrefn yr wyddor mewnosoder— ystyr “Ymddiriedolaeth Gofal Sylfaenol” (“ Primary Care Trust ”) yw Ymddiriedolaeth Gofal Sylfaenol a sefydlwyd o dan adran 16A o'r Ddeddf ; ; c yn y man priodol yn nhrefn yr wyddor mewnosoder— mae i “claf cymwys” (“ qualifying patient ”) yr ystyr a roddir iddo gan reoliad 9A(3); ; Diwygio rheoliad 3 o'r Prif Reoliadau 3 1 Diwygir rheoliad 3 o'r prif Reoliadau fel a ganlyn. 2 Yn lle is-baragraff (1)(b) rhodder yr is-baragraff a ganlyn— b pan fo'r claf yn cyflwyno presgripsiwn cyfatebol— i mewn achosion pan fo'r claf yn glaf cymwys sydd hefyd yn cyflwyno cerdyn hawl dilys— aa am eitem hosan elastig ffi o £3.00, hynny yw ffi o £6.00 y pâr, bb am gyflenwi pob cyfarpar arall ac am bob swm o gyffur, ffi o £3.00; ii ym mhob achos arall— aa am eitem hosan elastig y ffi yw'r hyn a bennir yn rheoliad 3(1)(a) o Reoliadau Ffioedd 2000, bb am gyflenwi pob cyfarpar arall ac am bob swm o gyffur, y ffi a bennir yn rheoliad 3(1)(b) o Reoliadau Ffioedd 2000. . 3 Yn lle is-baragraff (3)(b) rhodder yr is-baragraff a ganlyn— b am bob swp-ddyroddiad cyfatebol— i mewn achosion pan fo'r claf yn glaf cymwys sydd hefyd yn cyflwyno cerdyn hawl dilys— aa am eitem hosan elastig ffi o £3.00, hynny yw ffi o £6.00 y pâr, bb am gyflenwi pob cyfarpar arall ac am bob swm o gyffur, ffi o £3.00; ii ym mhob achos arall— aa am eitem hosan elastig y ffi yw'r hyn a bennir yn rheoliad 3(1A)(b)(i) o Reoliadau Ffioedd 2000, bb am gyflenwi pob cyfarpar arall ac am bob swm o gyffur, y ffi a bennir yn rheoliad 3(1A)(b)(ii) o Reoliadau Ffioedd 2000. . 4 Yn lle is-baragraff (5)(b) rhodder yr is-baragraff a ganlyn— b os cyflenwir cyffur a orchmynnir ar ffurflen bresgripsiwn gyfatebol sengl fesul cyfrannau— i pan fo'r claf yn glaf cymwys sydd hefyd yn cyflwyno cerdyn hawl dilys, rhaid i'r ffi o £3.00 sydd i'w thalu am y cyffur hwnnw gael ei thalu pan gyflenwir y gyfran gyntaf, ii ym mhob achos arall, mae'n rhaid i'r ffi a bennir yn rheoliad 3(4) o Reoliadau Ffioedd 2000 gael ei thalu pan gyflenwir y gyfran gyntaf. . Diwygio rheoliad 8 o'r prif Reoliadau 4 Yn lle is-baragraff (1)(c) o reoliad 8 rhodder yr is-baragraff a ganlyn— c person sydd dan 25 mlwydd oed ac sydd— i yn cyflwyno ffurflen bresgripsiwn Gymreig, neu ii yn cyflwyno swp-ddyroddiad sy'n ymwneud â phresgripsiwn amlroddadwy Cymreig, neu iii yn glaf cymwys sy'n cyflwyno ffurflen bresgripsiwn gyfatebol a cherdyn hawl dilys, neu iv yn glaf cymwys sy'n cyflwyno swp-ddyroddiad cyfatebol sy'n ymwneud â phresgripsiwn amlroddadwy cyfatebol a cherdyn hawl dilys; . Mewnosod rheoliad 9A yn y prif Reoliadau 5 Ar ôl rheoliad 9 mewnosoder y rheoliad a ganlyn— Cardiau hawl 9A 1 Bydd Bwrdd Iechyd Lleol, pan fydd wedi ei fodloni bod person yn glaf cymwys, yn dyroddi cerdyn (y cyfeirir ato yn y rheoliadau hyn fel “cerdyn hawl”) i'r person hwnnw fydd yn ddilys dros gyfnod a bennir gan y Bwrdd Iechyd Lleol. 2 Mae cerdyn hawl a ddyroddir yn rhoi i'r claf cymwys y rhoddir ef iddo— a hawl i dalu'r ffioedd am gyflenwi cyffuriau a chyfarpar yn ôl y gyfradd a bennir ym mharagraffau (1)(b)(i), (3)(b)(i) a (5)(b)(i) o reoliad 3; a b i'r cleifion cymwys hynny sydd o dan 25 mlwydd oed, hawl i hawlio'r eithriad rhag y ffi a bennir ym mharagraffau (1)(c)(iii) a (iv) o reoliad 8 3 At ddibenion y Rheoliadau hyn ystyr “claf cymwys” yw person— a sydd yn preswylio yng Nghymru; a b sydd yn derbyn gwasanaethau o dan Ran 1 o'r Ddeddf gan ddarparydd sydd wedi contractio gydag Ymddiriedolaeth Gofal Sylfaenol i ddarparu gwasanaethau o'r fath; ac mae'n cynnwys person sy'n gweithredu ar ran person o'r fath. . Llofnodwyd ar ran y Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 4 Gorffennaf 2006